Publication: Magyar Közlöny
Issue: MK-2003-130 (Year: 2003, Number: 130)
Era: 1990-2004
Section: helyi önkormányzatokról szóló 1990. évi LXV. törvény
Paragraph Index: 148

62. § (3) bekezdése rendelkezéseit sértõ módon került sor az Ör. kibocsátására, amelynek nem ad alkotmányos hátteret az Ötv. 16. § (1) bekezdésének elsõ fordulata, amely szerint „[a] képviselõ-testület a törvény által nem szabályozott helyi társadalmi viszonyok rendezésére” önkormányzati rendeletet bocsáthat ki. Éppen ellenkezõleg: a jogalkotási hatáskört maga az Szbtv. 62. § (3) bekezdése rögzíti, éspedig úgy, hogy azt egyértelmûen a fõvárosi közgyûléshez telepíti. Azaz: a törvény szabályozza a jogalkotói hatáskört, s az ezt elvonó kerületi önkormányzati képviselõtestület megsértette a jogalkotási eljárás egyik fontos, a jogszabályok érvényességét közvetlenül befolyásoló elõírását, amely szerint érvényes jogszabály csak az adott társadalmi viszony szabályozására feljogosított jogalkotó szervtõl származhat. Azzal, hogy az Ör. az Szbt. 62. § (3) bekezdésében a fõvárosi közgyûlés hatáskörébe tartozó viszonyokat szabályozott, megsértette az Alkotmány 44/A. § (2) bekezdésében foglaltakat, amely szerint: „A helyi képviselõ-testület a feladatkörében rendeletet alkothat, amely nem lehet ellentétes a magasabb szintû jogszabállyal.” Mindezekre tekintettel az Alkotmánybíróság az Ör.-t teljes egészében alkotmányellenesnek mondta ki, és megsemmisítette. Az Alkotmánybíróság gyakorlata szerint, ha az indítvánnyal támadott jogszabályt vagy annak egy részét az Alkotmány valamely rendelkezésébe ütközõnek minõsíti, és ezért azt megsemmisíti, akkor a további alkotmányi rendelkezés esetleges sérelmét — a már megsemmisített jogszabályi rendelkezéssel összefüggésben — érdemben

Source: https://magyarkozlony.hu/hivatalos-lapok/8bef5abd4142e8ecabf8ac24852fb8aaccfd5e47/dokumentumok/82ff7193b6453127167e52f7385dd58061632ae8/letoltes